wannaphong/clean_thaiwikipedia huggingface dataset:
# เมนโดซา
เมนโดซา สามารถหมายถึง
 เมนโดซา (ประเทศอาร์เจนตินา) 
 ซูเลย์กา ริเบรา เมนโดซา
 ลุยส์ เอนริเก เมนโดซา 
 มาร์โกส อาลอนโซ เมนโดซา
 ดายานา เมนโดซา
# โลเปซ
โลเปซ สามารถหมายถึง
 บิเซนเต โลเปซ (รัฐบัวโนสไอเรส) 
 อันเดรส มานูเอล โลเปซ โอบราดอร์
 ปีเตอร์ โลเปซ 
 มาริโอ โลเปซ
 โฆเซ เบนันซิโอ โลเปซ อิเอร์โร 
 เจนนิเฟอร์ โลเปซ
 เกลาดิโอ โลเปซ 
 ดิเอโก โลเปซ โรดริเกซ 
 ริการ์โด โลเปซ
# เปร์เกเล
เปร์เกเล (,) เป็นศัพท์ภาษาฟินแลนด์ที่แปลว่า "ดวงวิญญาณชั่วร้าย" และเป็นคำหยาบภาษาฟินแลนด์ยอดนิยมที่มีการใช้งานคล้ายกับวลี "god damn" ในภาษาอังกฤษ แม้ว่าจะถือว่าเป็นคำดูหมิ่นมากกว่าก็ตาม ศัพท์นี้น่าจะเป็นคำหยาบภาษาฟินแลนด์ที่เป็นที่รู้จักในระดับสากลมากที่สุด

 ศัพทมูลวิทยา 
ชื่อนี้มีต้นตอจากตระกูลภาษาอินโด-ยูโรเปียน โดยที่ Perkwunos เป็นพระนามของเทพแห่งสายฟ้าที่มีการสร้างขึ้นใหม่

นักวิจัยบางส่วนถือว่าเป็นพระนามดั้งเดิมของอุกโก เทพแห่งสายฟ้าผู้เป็นหัวหน้าเทพของบรรดาเทพในลัทธินอกศาสนาฟินแลนด์ แต่นักวิจัยทุกคนไม่ได้มีมุมมองแบบเดียวกัน มีศัพท์ที่มีความใกล้เคียงในกลุ่มภาษาฟินนิกอื่น ๆ เช่น ในภาษาเอสโตเนีย  แปลว่านรก ส่วนภาษาคาเรเลีย  หมายถึงดวงวิญญาณชั่วร้าย

 อิทธิพลของศาสนาคริสต์ 
เมื่อฟินแลนด์ถูกทำให้เป็นคริสเตียน เทพฟินแลนด์เก่าหลายพระองค์จึงถือเป็นมารร้าย นั่นทำให้เกิดการใช้งานคำว่า "" ในคัมภีร์ไบเบิลภาษาฟินแลนด์ที่มีความหมายว่า "มาร" ภายหลังคำนี้จึงมีความหมายเป็น  (ผู้ชั่วร้าย) ในหนังสือแปลอื่น ๆ
# โจเซฟ บาเลสเทียร์
โจเซฟ บาเลสเทียร์ (19 มีนาคม 1788 - 12 พฤศจิกายน 1858) เป็นชาวไร่และพ่อค้าซึ่งเป็นกงสุลสหรัฐอเมริกาคนแรกในหมู่เกาะรีเยาและในสิงคโปร์Joseph Balestier in Singapore Infopedia  ใน ค.ศ. 1849 เขาได้รับแต่งตั้งให้เป็นทูตและผู้แทนทางการทูตของสหรัฐอเมริกาไปยังเอเชียตะวันออกเฉียงใต้

บาเลสเทียร์เกิดในแซงปีแยร์ มาร์ตินีก มาถึงสหรัฐอเมริกาครั้งแรกใน ค.ศ. 1798 และได้รับสัญชาติเป็นพลเมืองสหรัฐในเดือนมีนาคม ค.ศ. 1809 เขาได้รับแต่งตั้งเป็นกงสุลในหมู่เกาะรีเยา และออกเดินทางจากฟิลาเดลเฟียเมื่อวันที่ 27 ธันวาคม ค.ศ. 1833 บนเรืออาร์โน พร้อมกับมาเรีย รีเวียร์ ภรรยาของเขาและลูกชายของพวกเขาคือ โจเซฟ วอร์เรน รีเวียร์ บาเลสเทียร์ เดินทางถึงสิงคโปร์เมื่อวันที่ 16 พฤษภาคม ค.ศ. 1834 แม้ว่าเขาจะเป็นกงสุลของรีเยา แต่เขาก็อาศัยอยู่ในสิงคโปร์และกลายเป็นกงสุลสหรัฐประจำสิงคโปร์ใน ค.ศ. 1836 เมื่อเรือของอเมริกาได้รับสิทธิ์ในการค้ากับบริษัทอินเดียตะวันออก ในสิงคโปร์ เขามีบ้านหลังใหญ่บนไร่อ้อยและฝ้ายขนาด 1,000 เอเคอร์ พร้อมโรงงานผลิตน้ำตาลและเหล้ารัม เขารับราชการจนถึง ค.ศ. 1852 แม้ว่าเขาจะออกจากประเทศเนื่องจากสุขภาพไม่ดีตั้งแต่วันที่ 7 พฤษภาคม ค.ศ. 1848 ปล่อยให้โจเซฟ ฮาร์วีย์ วีดเป็นรักษาการกงสุลสหรัฐฯ

บาเลสเทียร์กลับมายังเอเชียใน ค.ศ. 1850 เพื่อปฏิบัติภารกิจทางการทูตด้านไมตรีและการพาณิชย์ของสหรัฐฯ USS Plymouth ออกจากมาเก๊าในวันที่ 21 กุมภาพันธ์ ค.ศ. 1850 โดยแวะที่โคชินไชนา กุมภาพันธ์ ค.ศ. 1850 กรุงเทพฯ 24 มีนาคม ปูเลา ซูบี 19 พฤษภาคม กูชิง ซาราวัก 27 พฤษภาคม บรูไน 23 มิถุนายน และสุดท้ายลาบวน 26 มิถุนายน ที่ลาบวน บาเลสเทียร์ ได้เจรจาสนธิสัญญากับบรูไน ซึ่งวุฒิสภาสหรัฐให้สัตยาบันเมื่อวันที่ 23 มิถุนายน ค.ศ. 1852
# รีการ์โด
รีการ์โด สามารถหมายถึง
 โจอี เด รีการ์โด 
 รีการ์โด โรดรีเกซ
# พีบีเอส
พีบีเอส  ย่อมาจาก องค์การกระจายเสียงและแพร่ภาพสาธารณะ  เป็นผู้แพร่ภาพสาธารณะของสหรัฐ และเครือข่ายโทรทัศน์ฟรีทูแอร์ที่ไม่ใช่เชิงพาณิชย์ ตั้งอยู่ที่เมืองคริสตัลซิตี อาร์ลิงตัน รัฐเวอร์จิเนีย พีบีเอสเป็นองค์กรไม่แสวงหากำไรที่ได้รับทุนสนับสนุนจากสาธารณะ และเป็นผู้จัดรายการด้านการศึกษาที่โดดเด่นที่สุดให้กับสถานีโทรทัศน์สาธารณะในสหรัฐ จัดจำหน่ายรายการต่าง ๆ เช่น ฟรอนต์ไลน์, โนวา, พีบีเอสนิวส์อาวร์, อาเธอร์, เซซามีสตรีท และ ดีสโอลต์เฮาส์

พีบีเอสได้รับทุนจากการรวมค่าธรรมเนียมของสถานีสมาชิก บรรษัทกระจายเสียงและแพร่ภาพสาธารณะ Pending Drives และเงินบริจาคจากทั้งมูลนิธิเอกชนและบุคคลธรรมดา เงินทุนที่เสนอทั้งหมดสำหรับรายการอยู่ภายใต้ชุดมาตรฐานเพื่อให้แน่ใจว่ารายการปราศจากอิทธิพลจากแหล่งเงินทุน พีบีเอสมีสถานีโทรทัศน์ที่เป็นสมาชิกกว่า 350 ช่อง หลายแห่งเป็นเจ้าของโดยสถาบันการศึกษา กลุ่มไม่แสวงหากำไรทั้งที่เป็นอิสระหรือร่วมกับเขตการศึกษาในท้องถิ่นแห่งใดแห่งหนึ่งหรือสถาบันการศึกษาของวิทยาลัย หรือหน่วยงานที่เป็นเจ้าของหรือเกี่ยวข้องกับรัฐบาลของรัฐ

ในปี 2020 พีบีเอสมีสถานีสมาชิกเกือบ 350 สถานีทั่วสหรัฐ
# ริการ์โด
ริการ์โด สามารถหมายถึง
 ริการ์โด กอร์โดบา 
 ริการ์โด โลเปซ
 ริการ์โด บาราฆัส 
 ริการ์โด กาบริเอล อัลบาเรซ
 ริการ์โด โรดริเกซ (นักฟุตบอล) 
 ริการ์โด กัสติโย
# โรดริเกซ
โรดริเกซ สามารถหมายถึง
 ฮาเมส โรดริเกซ 
 ดิเอโก โลเปซ โรดริเกซ
 วัลเตร์ อูโก โรดริเกซ 
 เฆเซ โรดริเกซ
 กิโด โรดริเกซ 
 อาริเอล ฟรันซิสโก โรดริเกซ 
 ฟรันซิสโก โรดริเกซ บิลเชซ 
 การ์โลส อัลเบร์โต โรดริเกซ 
 โฆเซ ลุยส์ โรดริเกซ ซาปาเตโร
 รามอน โรดริเกซ (นักแสดง) 
 ริการ์โด โรดริเกซ (นักฟุตบอล)
 เซซาร์ โรดริเกซ อัลบาเรซ 
 มักซิ โรดริเกซ
# สาธารณรัฐโซเวียตดอแนตสก์–กรือวึยรีห์
สาธารณรัฐโซเวียตดอแนตสก์–กรือวึยรีห์ หรือ สาธารณรัฐโซเวียตโดเนตสค์–ครีวอยรอก (,) เป็นองค์การทางการเมืองที่ประกาศปกครองตนเองของสหพันธ์สาธารณรัฐสังคมนิยมโซเวียตรัสเซีย ประกาศจัดตั้งเมื่อวันที่ 12 กุมภาพันธ์ ค.ศ. 1918 ซึ่งเป็นเวลาสามวันให้หลังจากการลงนามในสนธิสัญญาเบรสท์-ลีตอฟสก์ของสาธารณรัฐประชาชนยูเครน (UPR) กับฝ่ายมหาอำนาจกลาง อันเป็นการยอมรับพรมแดนของสาธารณรัฐประชาชน

สาธารณรัฐโซเวียตดอแนตสก์–กรือวึยรีห์ได้อ้างสิทธิ์เหนืออาณาเขตส่วนใต้ของสาธารณรัฐประชาชนยูเครน รวมไปถึงดอนบัส คาร์กิว เยคาเตรีโนสลัฟ และส่วนหนึ่งของเขตผู้ว่าการเฮียร์ซอน ในช่วงเริ่มแรก เมืองหลวงของสาธารณรัฐตั้งอยู่ที่คาร์กิว แต่ภายหลังจากการล่าถอยของกองทัพแดงในยูเครน จึงมีการย้ายเมืองหลวงใหม่มาอยู่ที่ลูฮันสก์ จากการประชุมใหญ่ของสภาคองเกรสโซเวียตแห่งยูเครนทั้งปวงครั้งที่สอง ได้มีมติประกาศจัดตั้งสาธารณรัฐโซเวียตยูเครน เป็นเหตุให้สาธารณรัฐดอแนตสก์–กรือวึยรีห์ยุติอย่างเป็นทางการเมื่อวันที่ 20 มีนาคม ค.ศ. 1918 ซึ่งตลอดเวลาของการดำรงอยู่นั้น สาธารณรัฐโซเวียตประสบความล้มเหลวในการได้รับการรับรอง ทั้งจากนานาชาติหรือแม้แต่โดยรัสเซียโซเวียตเอง

สาธารณรัฐโซเวียตดอแนตสก์–กรือวึยรีห์ถูกกล่าวถึงอีกครั้งในช่วงสงครามในดอนบัสที่เริ่มต้นใน ค.ศ. 2014 เมื่อสภานิติบัญญัติแห่งสาธารณรัฐประชาชนดอแนตสก์ (DPR) ประกาศตนเป็นผู้สืบทอดสาธารณรัฐโซเวียตดอแนตสก์–กรือวึยรีห์ โดยมีฟิโอดอร์ เซียร์เกเยฟเป็นบิดาผู้ก่อตั้ง เมื่อวันที่ 5 กุมภาพันธ์ ค.ศ. 2015
# เปโดร
เปโดร สามารถหมายถึง
 เปโดร ปัสกัล 
 เปโดร ดี เมนเดซ
 เปโดร มาริโอ อัลบาเรซ 
 เปโดร โอเบียง
 เปโดร อาดิเก จูเนียร์ 
 เปโดร โมราเลส 
 เปโดร อารันดาดิอัซ มุญโญซ 
 เปโดร เลออน
 เปโดร ซันเชซ 
 เปโดร (นักฟุตบอลเกิด พ.ศ. 2530)
# ฟรีดริช วิลเฮ็ล์ม อาร์เกลันเดอร์
ฟรีดริช วิลเฮ็ล์ม เอากุสท์ อาร์เกลันเดอร์ (22 มีนาคม 1799 – 17 กุมภาพันธ์ 1875) เป็นนักดาราศาสตร์ ชาวเยอรมัน เป็นที่รู้จักในฐานะผู้สร้างสารบัญแฟ้มดาวฤกษ์ บ็อนเนอร์ดวร์ชมุสเทอรุง เขาเป็นผู้สังเกตการณ์คนแรกที่ทำการสังเกตการณ์ดาวแปรแสงได้อย่างแม่นยำและได้ก่อตั้งระบบการตั้งชื่อดาวแปรแสงขึ้นมา

 ชีวประวัติ 
อาร์เกลันเดอร์เกิดที่เมืองเมเมิล (ปัจจุบันคือเกล็ยเปดา ประเทศลิทัวเนีย) ซึ่งขณะนั้นเป็นส่วนหนึ่งของราชอาณาจักรปรัสเซีย โดยมีบิดาเป็นชาวเยอรมันและมารดาเป็นชาวฟินแลนด์ เขามีโอกาสได้ศึกษากับฟรีดริช เบ็สเซิล ในเคอนิชส์แบร์ค (คาลีนินกราด)

ตั้งแต่ปี 1822 ถึง 1836 เขาเป็นผู้อำนวยการหอดูดาวในตุรกุและเฮลซิงกิ ประเทศฟินแลนด์ ก่อนที่จะย้ายไปที่บ็อน ด้วยความช่วยเหลือของพระเจ้าฟรีดริช วิลเฮ็ล์มที่ 4 ผู้สร้างหอดูดาวแห่งใหม่ในบ็อน เขาได้ร่วมมือกับอาดัลแบร์ท ครือเกอร์ และเอดูอาร์ท เชินเฟ็ลท์ จัดทำ บ็อนเนอร์ดวร์ชมุสเทอรุง ซึ่งตีพิมพ์ระหว่างปี 1852–1859 บันทึกตำแหน่งและขนาดของดาวได้ 324,198 ดวง โดยไม่นับรวมดาวฤกษ์ในซีกท้องฟ้าใต้ นี่เป็นสารบัญแฟ้มสุดท้ายที่สร้างขึ้นก่อนที่จะถึงสมัยที่มีการใช้การสังเกตการณ์ด้วยภาพถ่าย

ในปี 1863 เขาได้รับรางวัลเหรียญทองของสมาคมดาราศาสตร์หลวง และในปีนั้นเขาก็ได้มีสวนร่วมในการก่อตั้งสมาคมดาราศาสตร์เยอรมัน และยังได้จัดทำสารบัญแฟ้มสมาคมดาราศาสตร์ขึ้นมา

ดาวเคราะห์น้อย 1551 อาร์เกลันเดอร์ ได้รับการตั้งชื่อตามเขา
# สารบัญแฟ้มทั่วไปใหม่
สารบัญแฟ้มทั่วไปใหม่   มักเรียกสั้น ๆ ว่า เอ็นจีซี  เป็นสารบัญแฟ้มทางดาราศาสตร์ที่ตีพิมพ์ใน ปี 1888 โดยจอห์น ไดรเยอร์ เป็นส่วนเสริมของสารบัญแฟ้มทั่วไปของเนบิวลาและกระจุกดาว มีวัตถุทางดาราศาสตร์ 7,840 รายการ ได้แก่ เนบิวลา กระจุกดาว และดาราจักร 

ตัวเลขใน NGC เรียงลำดับตามไรต์แอสเซนชันจากค่าน้อยไปหามาก โดยอ้างอิงจากวิษุวัตในปี 1860 นอกจากนี้แล้ว สารบัญแฟ้มดัชนี (IC) ยังได้สร้างขึ้นใหม่โดยไดรเยอร์เพื่อมาเสริม NGC

ที่ใช้อยู่ในปัจจุบันคือ NGC แบบปรับปรุงใหม่ (Revised NGC, RNGC), NGC 2000.0 และ NGC/IC โดยมีพื้นฐานจาก NGC เดิม โดย RNGC ได้รับการแก้ไขในปี 1973 โดยแจ็ก ซูเลนทิก และวิลเลียม ทิฟต์ เพื่อแก้ไขข้อผิดพลาดและความกำกวม และได้ทำการแปลงพิกัดของวัตถุที่อยู่ในรายการให้เป็นวิษุวัตในปี 1975 นอกจากนี้ เมื่อมีวัตถุท้องฟ้าหลายดวงใกล้กับพิกัดที่ระบุโดย NGC สัญลักษณ์ A, B, ... จะถูกเพิ่มหลังหมายเลข NGC เพื่อหลีกเลี่ยงความคลุมเครือ NGC 2000.0 สร้างขึ้นโดยโรเจอร์ ซินน็อท ในปี 1988 โดยจัดลำดับวัตถุท้องฟ้าใหม่ตามรายการในสารบัญแฟ้ม NGC และ IC โดยแปลงพิกัดเป็นวิษุวัตปี 2000 และจัดเรียงใหม่ตามลำดับไรต์แอสเซนชัน NGC/IC เป็นรายการที่ได้รับการแก้ไขโดยว็อล์ฟกัง ชไตนิคเคอ ตั้งแต่ปี 2009 ในปี 2022 มีวัตถุท้องฟ้า 13,967 ดวงและเปิดให้อ่านได้ทั่วไปในรูปแบบเอกซ์เซล
# ฟร็องซัว เดอ รูว์ฌี
ฟร็องซัว อ็องรี กูแล เดอ รูว์ฌี (เกิด 6 ธันวาคม ค.ศ. 1973 ที่น็องต์) เป็นนักการเมืองฝรั่งเศส อดีตสมาชิกสมัชชาแห่งชาติ 3 สมัย อดีตประธานสมัชชาแห่งชาติ และรองประธานสมัชชาแห่งชาติ อดีตรัฐมนตรีแห่งรัฐและรัฐมนตรีว่าการกระทรวงการเปลี่ยนผ่านทางนิเวศและการมีส่วนร่วมในรัฐบาลชุดที่ 2 ของเอดัวร์ ฟีลิป

เดอ รูว์ฌี ดำรงตำแหน่งเป็นสมาชิกสภาแคว้นเปอีเดอลาลัวร์ตั้งแต่ ค.ศ. 2021
# เทศบาลตำบลเนินสันติ
เทศบาลตำบลเนินสันติ เป็นเทศบาลตำบลที่ครอบคลุมพื้นที่บางส่วนของหมู่ที่ 1, 9, 12 และหมู่ 15–16 ของตำบลท่าแซะ ในอำเภอท่าแซะ จังหวัดชุมพร เดิมได้รับการจัดตั้งเป็นสุขาภิบาลเนินสันติวันที่ 13 กรกฎาคม พ.ศ. 2532 วันที่ 13 กรกฎาคม พ.ศ. 2532 ต่อมาได้รับการจัดตั้งเป็นเทศบาลตำบลเนินสันติเมื่อวันที่ 25 พฤษภาคม พ.ศ. 2542 วันที่ 24 กุมภาพันธ์ พ.ศ. 2542  ในปี พ.ศ. 2565 เทศบาลตำบลเนินสันติมีประชากรทั้งหมด 1,883 คน

พื้นที่เทศบาลตำบลอยู่บริเวณทิศตะวันออกของอำเภอท่าแซะ อยู่ห่างจากที่ว่าการอำเภอท่าแซะ 2.6 กิโลเมตร อยู่ห่างจากศาลากลางจังหวัดชุมพรประมาณ 17.3 กิโลเมตร อยู่ห่างจากกรุงเทพมหานครประมาณ 445 กิโลเมตรตามทางรถยนต์ มีพื้นที่รับผิดชอบทั้งหมด 5.90 ตารางกิโลเมตรหรือคิดเป็น 3,687.5 ไร่ มีลักษณะเป็นชุมชนที่เกิดขึ้นใหม่ เกิดจากการขยายตัวบริเวณตลอดแนวทางหลวงแผ่นดินหมายเลข 4 (ถนนเพชรเกษม) ช่วงตัดทางหลวงจังหวัดหมายเลข 3180 และหมายเลข 3181 โดยมีบริเวณทางแยกเป็นศูนย์กลางชุมชนที่มีการเข้าถึงสูงสุด จากแหล่งที่ตั้งดังกล่าวทำให้ประชาชนสามารถเดินทางไปสู่ชุมชนต่าง ๆ ได้โดยรอบ เช่น ชุมชนสะพลี ชุมชนปะทิว ชุมชนท่าแซะ เป็นต้น
# สารบัญแฟ้มดัชนี
สารบัญแฟ้มดัชนี  มักเรียกโดยย่อว่า IC เป็นสารบัญแฟ้มทางดาราศาสตร์ 2 รายการที่ประกอบไปด้วยกระจุกดาว เนบิวลา และดาราจักร เรียบเรียงขึ้นโดยจอห์น ไดรเยอร์『全天星雲星団ガイドブック』pp.23-25「星表について」。 เพื่อเสริมสารบัญแฟ้มทั่วไปใหม่ (NGC)

เริ่มจากในปี 1894『全天星雲星団ガイドブック』pp.23-25「星表について」。 ได้มีการเผยแพร่สารบัญแฟ้มของวัตถุท้องฟ้า 1,529 ชิ้นก่อน และในปี 1908 มีการเผยแพร่สารบัญแฟ้มอีกรายการที่มีวัตถุ 3,857 ชิ้น อาจมีการแยกเรียกแบบแรกเรียกว่า IC และแบบหลังเรียกว่า 2IC เมื่อมีความจำเป็นต้องแยกความแตกต่างระหว่างกัน แต่โดยปกติแล้วทั้งสองจะเรียกรวมว่า IC โดยไม่มีการแบ่งแยก วัตถุท้องฟ้าที่แสดงในรายการนั้นเรียงลำดับตามไรต์แอสเซนชันโดยอ้างอิงวิษุวัตปี 1860 โดยแยกระหว่าง IC และ 2IC 

ในขณะที่รวบรวม 2IC การสังเกตการณ์โดยใช้การถ่ายภาพทางดาราศาสตร์เริ่มแพร่หลาย ดาราจักรที่โชติมาตรต่ำจำนวนมากจึงมีรายชื่ออยู่ใน 2IC นอกจากนี้ยังได้มีการเขียนแสดงตำแหน่งในระบบพิกัดศูนย์สูตรโดยอ้างอิงตามวิษุวัตปี 1900 ด้วย

สารบัญแฟ้ม NGC 2000.0 ซึ่งสร้างขึ้นในปี 1988 แสดงรายการวัตถุท้องฟ้าที่แสดงใน IC และ 2IC หลังจากแปลงพิกัดเป็นวิษุวัตปี 2000
# เขาค้อ
เขาค้อ เป็นภูเขาในท้องที่อำเภอเขาค้อ จังหวัดเพชรบูรณ์ เป็นส่วนหนึ่งของทิวเขาเพชรบูรณ์ตะวันตก เหตุที่เรียกกันว่า "เขาค้อ" เพราะป่าบริเวณนี้เดิมมีต้นค้อซึ่งเป็นไม้ตระกูลปาล์มขึ้นอยู่มาก

ลักษณะภูเขามีแนวทอดเขาจากทิศเหนือไปทิศใต้ ตอนบนสุดเป็นภูเขาสูงชัน มีความสูงจากระดับน้ำทะเลปานกลาง ตั้งแต่ 155 เมตร จนถึง จุดสูงสุด 1,593 เมตร มีลักษณะเป็นภูเขาหินทรายยอดราบหรือมีที่ราบอยู่บานยอดเขา

ลักษณะภูมิอากาศ มีฤดูหนาวประมาณเดือนพฤศจิกายนถึงกลางเดือนกุมภาพันธ์ อุณหภูมิค่อนข้างหนาวเย็น ฤดูร้อนอยู่ประมาณกลางเดือนกุมภาพันธ์ถึงกลางเดือนพฤษภาคม มีอุณหภูมิเฉลี่ยตลอดปีประมาณ 21.93 องศาเซลเซียส อากาศค่อนข้างร้อนช่วงกลางวัน ฤดูฝนอยู่ประมาณกลางเดือนพฤษภาคมถึงเดือนตุลาคม ปริมาณน้ำฝนค่อนข้างสูง ถึงประมาณ 1,425.75 มิลิเมตรต่อปี มีฝนตกปีละ 126 วัน จะมีฝนตกชุกร้อยละ 70 ของทั้งปี

เขาค้อเป็นสถานที่ท่องเที่ยวที่ได้รับความนิยม มีน้ำตก ถ้ำ เกาะ แก่ง หน้าผา จุดชมวิว อนุสาวรีย์จีนฮ่อ พิพิธภัณฑ์อาวุธ อนุสรณ์สถานผู้เสียสละเขาค้อ นอกจากนี้ยังมีเจดีย์พระบรมสารีริกธาตุเขาค้อ และพระตำหนักเขาค้อ เขาค้อได้รับการประกาศให้เป็นอุทยานแห่งชาติลำดับที่ 125 ของประเทศไทย มีเนื้อที่กว้างใหญ่ขนาด 301,698 ไร่
# สารบัญแฟ้มของเนบิวลาและกระจุกดาว
สารบัญแฟ้มของเนบิวลาและกระจุกดาว  เป็นสารบัญแฟ้มทางดาราศาสตร์ที่รวบรวมรายชื่อเนบิวลาและกระจุกดาวที่ตีพิมพ์ในปี 1786 โดยวิลเลียม เฮอร์เชล ด้วยความช่วยเหลือจากแคโรไลน์ เฮอร์เชล น้องสาวของเขา ต่อมา จอห์น เฮอร์เชล ลูกชายของเขาได้ขยายให้เป็น สารบัญแฟ้มทั่วไปของเนบิวลาและกระจุกดาว 

ทั้ง  และ  ต่างก็ถือเป็นพื้นฐานสำหรับ สารบัญแฟ้มทั่วไปใหม่  ที่ทำโดยจอห์น ไดรเยอร์ ซึ่งยังคงใช้กันอยู่ทั่วไปในดาราศาสตร์สมัยใหม่

 ประวัติศาสตร์ 
สารบัญแฟ้มของเนบิวลาและกระจุกดาวได้รับการตีพิมพ์ครั้งแรกใน Philosophical Transactions โดยวิลเลียม เฮอร์เชล ในปี 1786 และได้เพิ่มเข้ามาอีก 1,000 รายการในปี 1789 และอีก 500 รายการในปี 1802 ทำให้ยอดรวมสุดท้ายเป็น 2,500

ในปี 1864 จอห์น เฮอร์เชล ได้ขยายสารบัญแฟ้มนี้โดยเพิ่มวัตถุเป็น 5,079 ชิ้น แล้วตีพิมพ์ใหม่เป็น สารบัญแฟ้ม ทั่วไป ของเนบิวลาและกระจุกดาว โดยเพิ่มคำว่า "ทั่วไป"  เข้าไป นอกจากนี้ยังมีการเผยแพร่ส่วนเสริมไปอีกหลังเขาเสียชีวิตไปแล้วกลายเป็น 10,300 รายการ

ในปี 1878 จอห์น ไดรเยอร์ได้ตีพิมพ์ส่วนขยายของ  ในปี 1886 เขาเสนอให้แก้ไขส่วนเพิ่มเติมอีกเป็นครั้งที่สอง แต่ทางสมาคมดาราศาสตร์หลวงได้ขอให้เขาจัดพิมพ์เป็นสารบัญแฟ้มใหม่ ทำให้มีการตีพิมพ์สารบัญแฟ้มทั่วไปใหม่ขึ้นมาในปี 1888 และสารบัญแฟ้มดัชนี  ซึ่งเป็นส่วนขยายเพิ่มเติมอีกในปี 1895 และปี 1908
# เทศบาลตำบลท่าแซะ
เทศบาลตำบลท่าแซะ เป็นเทศบาลตำบลที่ครอบคลุมพื้นที่บางส่วนของหมู่ที่ 1, 3–4, และหมู่ 6–8 ของตำบลท่าแซะ ในอำเภอท่าแซะ จังหวัดชุมพร เดิมได้รับการจัดตั้งเป็นสุขาภิบาลท่าแซะวันที่ 20 กันยายน พ.ศ. 2499 วันที่ 20 กันยายน พ.ศ. 2499 ปี พ.ศ. 2536 ได้มีการเปลี่ยนแปลงเขตสุขาภิบาลไปถึงฝั่งตะวันตกของคลองท่าแซะตามการขยายของเขตชุมชนที่เพิ่มขึ้น วันที่ 11 สิงหาคม พ.ศ. 2536 และได้รับการจัดตั้งเป็นเทศบาลตำบลท่าแซะเมื่อวันที่ 25 พฤษภาคม พ.ศ. 2542 วันที่ 24 กุมภาพันธ์ พ.ศ. 2542  ในปี พ.ศ. 2565 เทศบาลตำบลท่าแซะมีประชากรทั้งหมด 2,004 คน

พื้นที่เทศบาลตำบลอยู่บริเวณศูนย์ราชการของอำเภอท่าแซะ อยู่ห่างจากศาลากลางจังหวัดชุมพรประมาณ 20.6 กิโลเมตร อยู่ห่างจากกรุงเทพมหานครประมาณ 446 กิโลเมตรตามทางรถยนต์ มีพื้นที่รับผิดชอบทั้งหมด 3.30 ตารางกิโลเมตรหรือคิดเป็น 2,062.5 ไร่ ประกอบด้วยชุมชน 5 ชุมชน ได้แก่ ชุมชนบ้านท่าแซะ ชุมชนบ้านโตนดการ้อง ชุมชนบ้านยางฆ้อ ชุมชนบ้านนาดอน และชุมชนบ้านแหลมยาง
# วอลเลย์บอลหญิงเอวีซีแชลเลนจ์คัพ 2023
วอลเลย์บอลหญิงเอวีซีแชลเลนจ์คัพ 2023  เป็นการแข่งขันครั้งที่ 4 ของวอลเลย์บอลหญิงเอวีซีแชลเลนจ์คัพ ซึ่งจัดโดยสมาพันธ์วอลเลย์บอลเอเชีย ร่วมกับสหพันธ์วอลเลย์บอลอินโดนีเซีย การแข่งขันกำหนดจัดขึ้นที่เกรซิก, จังหวัดชวาตะวันออก ระหว่างวันที่ 18–25 มิถุนายน ค.ศ. 2023 โดยทีมที่ชนะเลิศจะได้สิทธิ์เข้าร่วมวอลเลย์บอลหญิงแชลเลนเจอร์คัพ 2023

 การคัดเลือก 
ตามกฎของสมาพันธ์จะมีทีมเข้าร่วมแข่งขันสูงสุด 16 ทีม ในรายการแข่งขันของสมาพันธ์ซึ่งจะคัดเลือกดังนี้
 ประเทศเจ้าภาพ 1 ทีม
 10 อันดับแรกจากการแข่งขันครั้งที่แล้ว
 5 ทีมจาก 5 โซนในทวีปเอเชีย (การแข่งขันรอบคัดเลือกหากจำเป็น)

 ทีมที่เข้าร่วมแข่งขัน 
เอเชียกลางเอเชียตะวันออกโอเชียเนียเอเชียตะวันออกเฉียงใต้เอเชียตะวันตก

 การแบ่งกลุ่ม 
ผลการจับสลากการแบ่งกลุ่มได้รับการประกาศเมื่อวันที่ 16 มีนาคม ค.ศ. 2023

กลุ่มเอกลุ่มบีกลุ่มซีกลุ่มดี (เจ้าภาพ)

 รอบแรก 
 เวลาในตารางการแข่งขันเป็นเวลาท้องถิ่น (UTC+07:00)

 ผ่านเข้าสู่กลุ่มอี ผ่านเข้าสู่กลุ่มเอฟ ผ่านเข้าสู่รอบจัดอันดับ 9–11

 กลุ่มเอ 

|}

|}

 กลุ่มบี 

|}

|}

กลุ่มซี 

|}

|}

 กลุ่มดี 

|}

|}

 รอบจัดอันดับ 
 เวลาในตารางการแข่งขันเป็นเวลาท้องถิ่น (UTC+07:00)
 ผลการแข่งขันและคะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบจัดอันดับ

 ผ่านเข้าสู่รอบ 4 ทีมสุดท้าย ผ่านเข้าสู่รอบจัดอันดับ 5–8

 กลุ่มอี 

|}

|}

 กลุ่มเอฟ 

|}

|}

 รอบสุดท้าย 
 เวลาในตารางการแข่งขันเป็นเวลาท้องถิ่น (UTC+07:00)
 รอบจัดอันดับ 9–11 

|}

|}

 รอบจัดอันดับ 5–8 

รอบจัดอันดับ 5–8

รอบชิงอันดับที่ 7
|}

รอบชิงอันดับที่ 5
|}

 รอบ 4 ทีมสุดท้าย 

รอบรองชนะเลิศ
|}

รอบชิงอันดับที่ 3
|}

รอบชิงชนะเลิศ
|}

 อันดับการแข่งขัน 

อันดับทีม4567891011
 ผ่านการคัดเลือกเข้าแข่งขัน วอลเลย์บอลแชลเลนเจอร์คัพ 2023

 รางวัล 

ผู้เล่นทรงคุณค่า: 

ตัวเซตยอดเยี่ยม:

ตัวตบหัวเสายอดเยี่ยม:

ตัวบล็อกกลางยอดเยี่ยม:

ตัวตบตรงข้ามยอดเยี่ยม:

ตัวรับอิสระยอดเยี่ยม:
# เพศที่สาม
เพศที่สามเป็นแนวคิดที่ซึ่งปัจเจกถูกจัดหมวดหมู่ให้ไม่เป็นทั้งชายและหญิง ทั้งโดยสังคมหรือโดยตนเอง เพศที่สามยังเป็นหมวดหมู่ทางสังคมที่ปรากฏในสังคมที่ยอมรับเพศมากกว่าสองเพศ คำว่า ที่สาม มักเป็นที่เข้าใจว่าหมายถึง "อื่น ๆ" กระนั้นนักมานุษยวิทยาและสังคมวิทยาบางส่วนเคยบรรยายถึงเพศที่สี่Trumbach, Randolph (1994). London's Sapphists: From Three Sexes to Four Genders in the Making of Modern Culture. In Third Sex, Third Gender: Beyond Sexual Dimorphism in Culture and History, edited by Gilbert Herdt, 111-36. New York: Zone (MIT).  และห้าGraham, Sharyn (2001), Sulawesi's fifth gender , Inside Indonesia, April–June 2001.

สังคมส่วนใหญ่ใช้ระบบสองเพศ ซึ่งหมายถึงเพศชายและหญิงเท่านั้นKevin L. Nadal, The SAGE Encyclopedia of Psychology and Gender (2017,), page 401: "Most cultures currently construct their societies based on the understanding of gender binary—the two gender categorizations (male and female). Such societies divide their population based on biological sex assigned to individuals at birth to begin the process of gender socialization." ส่วนในวัฒนธรรมที่มีเพศที่สามหรือสี่ เพศเหล่านี้มักใช้แทนสิ่งที่แตกต่างกันอย่างมาก ในวัฒนธรรมของชาวฮาวายพื้นถิ่น กับ ขาวตาฮีตี มีแนวคิดของ มาฮู หมายถึงสภาวะตรงกลางระหว่างชายและหญิง หรือที่เรียกว่าเป็นสภาวะ "กำกวมกึ่งกลาง (liminality) ทางเพศ" ชาวอเมริกันพื้นถิ่นบางวัฒนธรรมของดีเน (Diné) รับรู้ถึงสเปกตรัมของเพศอยู่สี่เพศ: หญิงที่มีความเป็นหญิง หญิงที่มีความเป็นชาย ชายที่มีความเป็นหญิง และ ชายที่มีความเป็นชาย (feminine woman, masculine woman, feminine man, และ masculine man ตามลำดับ) คำว่า "เพศที่สาม" ยังถูกนำมาใช้เพื่อบรรยายบรรดาหิฌระ ซึ่งมีสถานะตามกฎหมายในเอเชียใต้, ฟะอะฟาฟีเนในพอลีนีเซีย และ พรหมจารีย์โดยสาบานในแถบบอลข่านYoung, Antonia (2000). Women Who Become Men: Albanian Sworn Virgins.  วัฒนธรรมที่รับรู้การมีอยู่ของเพศที่สามไม่ได้แปลว่าจะยกย่องเพศที่สามว่ามีค่าเสมอไป หลายครั้ง เพศที่สามเป็นผลพวงจากการลดทอนคุณค่าของผู้หญิงอย่างเปิดเผย (explicit devaluation of women) ในวัฒนธรรมนั้น ๆ

เมื่อเปรียบเทียบกับวัฒนธรรมที่ไม่ใช่ตะวันตกแล้ว แนวคิดของบทบาทเพศที่สามหรือสี่ยังถือว่าค่อนข้างใหม่ต่อวัฒนธรรมกระแสหลักของโลกตะวันตกMcGee, R. Jon and Richard L. Warms 2011 Anthropological Theory: An Introductory History. New York, McGraw Hill.

ถึงแม้ว่าในนักวิชาการตะวันตกกระแสหลัก - โดยเฉพาะบรรดานักมานุษยวิทยาที่พยายามเขียนเกี่ยวกับแนวคิด "หิฌระ" ของเอเชียใต้ หรือ "เพศต่าง ๆ" กับ คนพหุวิญญาณ ของอเมริกันพื้นเมือง — มักจะพยายามทำความเข้าใจคำว่า "เพศที่สาม" ในภาษาของชุมชนเพศหลากหลายร่วมสมัยเพียงอย่างเดียว ในขณะที่รักวิชาการบางส่วน — โดยเฉพาะนักวิชาการที่เป็นชนพื้นถิ่น - ได้เน้นย้ำว่าการขาดความเข้าใจบริบทและวัฒนธรรมที่นักวิชาการกระแสหลักเป็นกันได้นำไปสู่การแสดงถึงโดยผิด ๆ (misrepresentation) ของคนกลุ่มนี้ไปอย่างแพร่หลาย ไปจนถึงว่าแท้จริงแนวคิดเพศที่สามนี้สามารถนำมาใช้กับวัฒนธรรมเหล่านี้ได้หรือไม่แต่แรก
# องค์การบริหารส่วนตำบลท่าแซะ
องค์การบริหารส่วนตำบลท่าแซะ เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ 2, 5, 10–11, 13–14, 17–18 รวมถึงพื้นที่บางส่วนของหมู่ 1, 3–4, 6–9, 12, 15–16 ของตำบลท่าแซะ (เฉพาะนอกเขตเทศบาลตำบลท่าแซะและเทศบาลตำบลเนินสันติ) ในอำเภอท่าแซะ จังหวัดชุมพร เดิมได้รับการจัดตั้งเป็นสภาตำบลท่าแซะในพ.ศ. 2516 วันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลท่าแซะเมื่อวันที่ 3 มีนาคม พ.ศ. 2538 วันที่ 3 มีนาคม พ.ศ. 2538 ในเดือนธันวาคมปี พ.ศ. 2565 มีประชากรทั้งหมด 7,360 คน

เขตองค์การบริหารส่วนตำบลตั้งอยู่ห่างจากที่ว่าการอำเภอท่าแซะประมาณ 3.1 กิโลเมตร ศาลากลางจังหวัดชุมพรประมาณ 15.8 กิโลเมตร อยู่ห่างจากกรุงเทพมหานครประมาณ 446 กิโลเมตรตามทางรถยนต์ มีพื้นที่รับผิดชอบทั้งหมด 113.27 ตารางกิโลเมตร หรือคิดเป็นพื้นที่ประมาณ 70,793.75 ไร่
# เน็ตเวิร์คเท็น
เน็ตเวิร์คเท็น  เป็นช่องฟรีทีวีของออสเตรเลียที่เป็นเจ้าของโดยเท็นเน็ตเวิร์คโฮลดิ้งส์ซึ่งเป็นบริษัทในเครือของพาราเมาท์โกลบอล ก่อตั้งขึ้นเมื่อวันที่ 1 สิงหาคม พ.ศ. 2507

 รายการโทรทัศน์ 
 ข่าว 
 เท็นนิวส์เฟิร์ส
 เดอะโปรเจกต์
 สตูดิโอเท็น

 ละคร 
 เนเบอร์ส์
# ทิวเขาเพชรบูรณ์
ทิวเขาเพชรบูรณ์ เป็นทิวเขาที่อต่อเนื่องจากทิวเขาหลวงพระบาง ครอบคลุมตั้งแต่ภาคเหนือตอนล่างลงมาถึงภาคกลางตอนบน มีความยาวรวม 586 กิโลเมตร แบ่งออกได้เป็น 2 ส่วน ส่วนแรกตั้งแต่ทางตะวันออกของแม่น้ำป่าสัก ผ่านจังหวัดเลย เพชรบูรณ์ ขอนแก่น และชัยภูมิ มีความยาว 236 กิโลเมตรและส่วนที่สองเริ่มจากฝั่งตะวันตกของแม่น้ำป่าสักผ่านจังหวัดเลย พิษณุโลก เพชรบูรณ์ นครสวรรค์ และลพบุรี มีความยาว 350 กิโลเมตร ยอดเขาและสันเขาที่สำคัญ ได้แก่ ภูสอยดาว ภูเมี่ยง ภูขัด และภูหินร่องกล้า เขาปู่ เขาย่า เขาค้อ เขาผ้าขาว และเขารัง 

ลักษณะทางกายภาพเป็นภูเขาสูงสลับซับซ้อน มีความสูงจากระดับน้ำทะเลตั้งแต่ 500–1,571 เมตร ประกอบด้วย อุทยานแห่งชาติและเขตรักษาพันธ์ุสัตว์ป่า จำนวน 10 แห่ง คือ อุทยานแห่งชาติภูเรือ อุทยานแห่งชาติภูสวนทราย เขตรักษาพันธ์ุสัตว์ป่าภูหลวง เขตรักษาพันธ์ุสัตว์ป่าภูค้อ ภูกระแต อุทยานแห่งชาติภูกระดึง อุทยานแห่งชาติน้ำหนาว อุทยานแห่งชาติภูผาม่าน อุทยานแห่งชาติภูหินร่องกล้า อุทยานแห่งชาติทุ่งแสลงหลวง และอุทยานแห่งชาติเขาค้อ

ลุ่มน้ำสายสำคัญที่เกิดจากพื้นที่ภูมิทัศน์ทิวเขาเพชรบูรณ์ ประกอบด้วยลุ่มน้ำพุงไหลลงสู่ลุ่มน้ำป่าสัก ลุ่มน้ำเลยไหลลงสู่แม่น้ำโขง ลุ่มน้ำหมันไหลลงสู่ลุ่มน้ำเหืองไหลลงสู่แม่น้ำโขง ต้นน้ำพองไหลลงสู่แม่น้ำพอง จังหวัดขอนแก่น ต้นน้ำเซิญเป็นแม่น้ำสาขาของแม่น้ำชี และลุ่มน้ำเข็กไหลลงสู่แม่น้ำน่านทางฝั่งทิศตะวันตก
# เทศบาลตำบลปะทิว
เทศบาลตำบลปะทิว เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ 7 ตำบลบางสน รวมทั้งพื้นที่บางส่วนของหมู่ที่ 3 ของตำบลทะเลทรัพย์ ในอำเภอปะทิว จังหวัดชุมพร เดิมได้รับการจัดตั้งเป็นสุขาภิบาลปะทิววันที่ 20 กันยายน พ.ศ. 2499 วันที่ 20 กันยายน พ.ศ. 2499 และได้รับการจัดตั้งเป็นเทศบาลตำบลปะทิวเมื่อวันที่ 25 พฤษภาคม พ.ศ. 2542 วันที่ 24 กุมภาพันธ์ พ.ศ. 2542  ในปี พ.ศ. 2565 เทศบาลตำบลปะทิวมีประชากรทั้งหมด 1,308 คน

พื้นที่เทศบาลตำบลอยู่บริเวณศูนย์ราชการของอำเภอปะทิว ตั้งอยู่ห่างจากศาลากลางจังหวัดชุมพรประมาณ 28.4 กิโลเมตร อยู่ห่างจากกรุงเทพมหานครประมาณ 448 กิโลเมตรตามทางรถยนต์ และประมาณ 1 ชั่วโมง 5 นาทีผ่านทางท่าอากาศยานชุมพร มีพื้นที่รับผิดชอบทั้งหมด 1.86 ตารางกิโลเมตรหรือคิดเป็น 2,062.5 ไร่ ประกอบด้วยชุมชน 4 ชุมชน ได้แก่ ชุมชนวัดเขาเจดีย์–ตลาดใน ชุมชนสานฝัน ชุมชนประสพสุข และชุมชนพูนทรัพย์ โดยมีศูนย์กลางของชุมชนอยู่ที่สถานีรถไฟปะทิว ซึ่งเป็นสถานีรถไฟชั้น 1 ของทางรถไฟสายใต้ คอยให้บริการด้านการเดินทางกับประชาชนในพื้นที่ทั้งหมด 16 ขบวน/วัน
# วิลเฮ็ล์ม กลีเซอ
วิลเฮ็ล์ม กลีเซอ (21 มิถุนายน 1915 – 12 มิถุนายน 1993) เป็นนักดาราศาสตร์ชาวเยอรมัน

 ชีวประวัติ 
กลีเซอเกิดที่เมืองกอลท์แบร์กในเมืองซวอตอรือยาในไซลีเชียซึ่งปัจจุบันเป็นส่วนหนึ่งของโปแลนด์ ตั้งแต่ปี 1933 เขาเริ่มศึกษาด้านดาราศาสตร์ คณิตศาสตร์ และฟิสิกส์ที่มหาวิทยาลัยวรอตสวัฟ และต่อมาที่มหาวิทยาลัยเบอร์ลิน จนกระทั่งต้องเลิกกลางคันเพื่อไปรับราชการทหาร แวร์มัคท์เกณฑ์เขาไปเป็นทหารและส่งไปยังแนวรบด้านตะวันออกเมื่อวันที่ 23 มีนาคม 1942 เขาถูกกองกำลังโซเวียตจับเข้าคุกทางเหนือของปอซนัญเมื่อวันที่ 16 กุมภาพันธ์ 1945 และในที่สุดก็สามารถกลับบ้านได้ในวันที่ 11 กันยายน 1949 ในช่วงทศวรรษนั้นเขาไม่สามารถทำงานเป็นนักวิทยาศาสตร์ได้ แต่ความกระตือรือร้นด้านวิทยาศาสตร์ของเขาก็ไม่ได้ลดลง ขณะเป็นเชลยศึกเขาได้บรรยายเกี่ยวกับวิทยาศาสตร์และทำการสังเกตการเปลี่ยนแปลงความสว่างของดาวแปรแสงโดยไม่ต้องใช้เครื่องมือ

กลีเซอได้รับการว่าจ้างให้เป็นผู้ช่วยสังเกตการณ์ที่สถาบันการคำนวณทางดาราศาสตร์ซึ่งย้ายไปที่ไฮเดิลแบร์คในเดือนตุลาคม 1949 หลังจากเดินทางกลับประเทศได้ไม่นาน และได้กลายเป็นผู้สังเกตการณ์ในปี 1957 และได้เป็นหัวหน้าผู้สังเกตการณ์ในปี 1965 เขามีส่วนร่วมในการแก้ไขหนังสือประจำปีทางดาราศาสตร์จนกระทั่งถึงปี 1954 และได้มีส่วนร่วมในการแก้ไขสารบัญแฟ้มพื้นฐาน (FK4, FK5) ตั้งแต่ปี 1957 จนกระทั่งเกษียณอายุในปี 1980

เมื่อวันที่ 9 กรกฎาคม 1951 เขาได้รับข้อเสนอจากปีต ฟัน เดอ กัมป์ ให้รับหน้าที่จัดระเบียบดาวฤกษ์ในบริเวณใกล้เคียงกับระบบสุริยะ และเริ่มรวบรวมรายชื่อดาวฤกษ์ในบริเวณใกล้เคียง สิ่งนี้ต่อมามีชื่อเรียกว่าสารบัญแฟ้มดาวฤกษ์ใกล้เคียงของกลีเซอ ในปี 1957 มีการเผยแพร่สารบัญแฟ้มดาวฤกษ์ฉบับแรก โดยมีรายชื่อวัตถุมากกว่า 1,000 ชิ้นที่อยู่ในระยะห่างจากระบบสุริยะไม่เกิน 20 พาร์เซก และในปี 1969 ได้ขยายเป็นประมาณ 2,000 ชิ้นในระยะจนถึง 22 พาร์เซก

ดาวเคราะห์น้อย 1823 กลีเซอ ได้รับการตั้งชื่อตามเขา